Նրա խոսքով, երբ խոսում ենք ճգնաժամի ու ֆորսմաժորի մասին, պետք է ճիշտ գնահատենք, թե ինչի պատճառով են առաջացել. «Դա առաջացել է այն պատճառով, որ կա պարտադրանք ամեն գնով ընտրություններն անցկացնել դեկտեմբերին: Սա առաջացրել է լուրջ խնդիրներ: Կընդունենք Ընտրական օրենսգրքի փոփոխությունները, թե ոչ, գնում ենք ընտրությունների համար մրցակցային ոչ լիարժեք դաշտ ձեւավորելով: Դրանից տուժելու է ընտրությունների որակը: Որովհետեւ եթե չենք ընդունում նոր օրենսգիրքը, մնում է հինը,. Որը բոլորիս համար անընդունելի է, իսկ եթե ընդունում ենք օրենսգիրքը, ունենում ենք մի վիճակ, երբ օրենսգիրքն ուժի մեջ մտնելուց մեկ ամիս անցկացնում ենք ընտրություններ, ինչը եւս վատ է»,-հայտարարեց Ռուստամյանը: